Diari Oficial de la Generalitat Valenciana


Sumari del DOGV 5067, del 09-08-2005 (2005/9330)

Bases per a la provisió per mitjà de concurs-oposició lliure de dos places d'operari de servicis diversos, vacants en la plantilla de personal laboral de l'Ajuntament de Xeraco.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5067

Data del DOGV
:   09-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9330


Data del document
:   18-07-2005

Organisme emissor
:   Ajuntament de Xeraco

Tipus de document
:   Convocatòria

Descriptors 

:   * Xeraco
    * concurs administratiu
    * personal de serveis
    * administració local

Bases per a la provisió per mitjà de concurs-oposició lliure de dos places d'operari de servicis diversos, vacants en la plantilla de personal laboral de l'Ajuntament de Xeraco. [2005/9330]
  
De conformitat amb l'oferta d'ocupació pública aprovada per resolució de l'Alcaldia núm. 599, de 14 d'octubre del 2004, publicada en el Boletín Oficial del Estado de data 9 de febrer del 2005, esta Alcaldia mitjançant una resolució núm. 445, de 18 de juliol del 2005, fent ús de les atribucions que li conferix l'article 21.g) de la Llei 7/1985, de 2 d'abril, Reguladora de les Bases de Règim Local, i article 5 del Reial Decret 896/1991, ha resolt convocar el procés selectiu per a la provisió de dos places vacants de personal laboral, grup categorial d'ingrés 5, categoria funcionarial, operari de servicis diversos, i aprovar següents bases que han de regir la convocatòria:
  
Primera. Objecte de la convocatòria
  
És objecte d'estes bases la regulació del procediment selectiu per a la contractació laboral indefinida pel procediment de concurs-oposició, per mitjà d'accés lliure, de dos places d'operaris de servici diversos, amb les següents característiques:
  
\* Classificació de la plaça segons la plantilla i catàleg de llocs de treball de l'Ajuntament de Xeraco: Personal laboral; grup categorial d'ingrés 5; categoria funcional, operari de servicis diversos; complement de lloc P11. Jornada completa.
  
Segona. Normativa aplicable
  
En el no previst en estes bases s'aplicaran els articles 23.2 i 103.3 de la Constitució espanyola; la Llei 7/1985, de 2 d'abril; el Reial Decret Legislatiu 781/1986, de 18 d'abril; el Reial Decret 364/1995, de 10 de març pel qual s'aprova el Reglament General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat; Llei 30/1984, de 2 d'agost, i modificacions posteriors de la mateixa; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, així com la resta de disposicions aplicables.
  
De conformitat amb el que disposa l'article 91.2 i concordants de la Llei 7/1985; articles 133 i 134 del Reial Decret Legislatiu 781/1986; Reial Decret 364/1995, de 10 de març; i article 22 de la Llei 30/1984, el procediment de selecció per a la provisió en propietat de les places convocades serà el d'oposició lliure.
  
Tercera. Requisits dels aspirants
  
Per a poder prendre part en les proves selectives convocades els interessats hauran de reunir, amb referència a l'últim del termini de presentació d'instàncies, els requisits següents:
  
1. Ser espanyol o nacional d'un dels estats membres de la Unió Europea, en els termes assenyalats en la Llei 17/1993, de 23 de desembre.
  
2. Tindre 18 anys complits el dia que finalitze el termini de presentació d'instàncies.
  
3. Estar en possessió de la titulació acadèmica mínima de certificat d'escolaritat o equivalent, o trobara en condicions d'obtindre en la data en què finalitze el termini de presentació d'instàncies.
  
L'acreditació d'equivalència de les diferents titulacions incumbirà, en tot cas, a l'aspirant.
  
4. No patir cap malaltia ni defecte físic que impedisca el desenvolupament de les funcions que corresponguen.
  
5. No haver sigut separat per mitjà d'expedient disciplinari del servici de l'administració de l'estat, autonòmica o local, o de qualsevol ens públic ni trobar-se inhabilitat per a l'exercici de funcions públiques.
  
Tots els requisits enumerats en esta base s'hauran de posseir el dia que finalitze el termini de presentació d'instàncies i s'hauran de mantindre en el moment de la firma del contracte de treball.
  
Quarta. Presentació d'instàncies i admissió d'aspirants
  
Les instàncies de sol·licitud per a prendre part en el procediment selectiu, en les que els aspirants faran constar que coneixen i accepten les bases i que reunixen els requisits indicats en la base tercera, es dirigiran a l'alcalde-president d'esta corporació municipal, i podrà fer-se ús del model normalitzat que, a este efecte, es facilitarà de forma gratuïta en les oficines d'informació de l'Ajuntament.
  
Les instàncies es presentaran en el Registre General de l'Ajuntament de Xeraco o en qualsevol de les formes previstes en l'article 38 de la Llei 30/1992, de 26 de novembre, durant el termini de 20 dies naturals, a comptar del següent al de la publicació de l'extracte corresponent de la convocatòria en el Boletín Oficial del Estado.
  
Les instàncies aniran acompanyades obligatòriament, per a poder ser admés en el procés selectiu, de la fotocòpia compulsada del document nacional d'identitat i del justificant del pagament de drets d'examen, els quals s'establixen en la quantitat de 25 €.
  
Els aspirants hauran de presentar la documentació acreditativa dels mèrits al·legats per mitjà de l'original o còpia compulsada i hauran d'adjuntar esta documentació a la instància. No es tindrà en compte cap mèrit que no s'acredite en este moment, ni es concedirà cap termini per a l'esmena de documentació, compulsa o altres circumstàncies relatives a l'acreditació dels mèrits presentats en este moment.
  
Quinta. Llista d'admesos
  
Finalitzat el termini de presentació d'instàncies, l'Alcaldia aprovarà la llista provisional d'aspirants admesos i exclosos, que es farà pública en el Butlletí Oficial de la Província de València i en el tauler d'edictes de l'ajuntament, i no serà necessària notificació individual als aspirants. La publicació de la resolució determinarà els terminis a este efecte de possibles impugnacions o recursos. Contra esta resolució es concedirà un termini de 10 dies per a reclamacions. Les reclamacions, si hi haguera, seran acceptades o rebutjades en la resolució per la qual s'aprove la llista definitiva que es publicarà en la mateixa forma. En cas de no presentar-se reclamacions dins de termini, s'entendrà definitiva la llista fins llavors provisional.
  
En esta resolució s'indicarà a més la composició del tribunal, el lloc, la data i l'hora de l'inici de les proves selectives.
  
Els errors materials o de fet podran esmenar-se en qualsevol moment del procediment d'ofici o a instància de part.
  
Sexta. Tribunal qualificador
  
El tribunal qualificador tindrà la composició que a continuació s'indica, i tots els seus membres actuaran amb veu i vot:
  
President: el de la corporació municipal o regidor en qui delegue.
  
Secretari: el de la corporació o el funcionari en qui delegue.
  
Vocals:
  
\* Un representant de la Generalitat Valenciana, designat per l'Institut Valencià d'Administració Pública (Direcció General d'Interior).
  
\* Un representant del personal laboral de l'Ajuntament designat pel Comité d'Empresa.
  
\* L'Arquitecte tècnic municipal.
  
Un empleat municipal designat per l'Alcalde, i que posseïsca una titulació igual o superior a la requerida per als llocs de treball a proveir i que pertanga al mateix grup o a grups superiors.
  
El regidor delegat de personal.
  
La composició del tribunal serà predominantment tècnica i els vocals hauran de posseir titulació igual o superior a l'exigida per a l'accés a la plaça convocada, i no podran formar part del mateix els que en els cinc anys anteriors a la publicació d'estes bases hagueren realitzat tasques de preparació d'aspirants a proves selectives d'accés a l'administració pública.
  
Les resolucions per què es nomena als membres del tribunal qualificador farà constar, necessàriament, la designació dels corresponents suplents. La composició del tribunal qualificador es farà pública en el Butlletí Oficial de la Província de València i en el tauler d'edictes de l'Ajuntament.
  
El tribunal qualificador no podrà constituir-se ni actuar sense la presència, almenys de la mitat més un dels seus membres, titulars o suplents, indistintament, i serà necessària la presència, en tot cas, del president i del secretari o de qui legalment els substituïsca.
  
Els membres designats per a formar part del tribunal qualificador hauran d'abstindre's d'intervindre, i els interessats podran recusar-los en els casos i forma previstos en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El tribunal podrà disposar la incorporació als seus treballs d'assessors especialistes quan les característiques o la dificultat de les proves així ho requerisquen, els quals col·laboraran amb el tribunal i tindran veu però no vot.
  
Als efectes del que disposa l'article 30 del Reial Decret 462/2002, de 24 de maig, el tribunal que actua en esta prova selectiva tindrà la categoria tercera de les arreplegades en aquell, tant de respecte de les assistències dels membres del tribunal com dels seus assessors i col·laboradors.
  
Sèptima. Començament i desenvolupament de l'oposició
  
Els aspirants seran convocats en crida única, excepte casos de força major degudament justificats i apreciats lliurement pel Tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament, es determinarà per mitjà de sorteig previ.
  
El tribunal podrà requerir en qualsevol moment als aspirants que acrediten la seua identitat, al fi de la qual hauran d'anar proveïts del Document Nacional d'Identitat.
  
Una vegada començades les proves no serà obligatòria la publicació dels successius anuncis de celebració dels restants exercicis en el Butlletí Oficial de la Província de València. Estos anuncis hauran de fer-se públics pel Tribunal en el Tauler d'anuncis de la Corporació, amb 12 hores d'antelació del començament de les mateixes, si es tracta del mateix exercici, o de 48, si es tracta d'un nou exercici.
  
Octava. Proves selectives i qualificacions
  
8.1. Fase d'oposició
  
L'oposició constarà de quatre exercicis, amb el contingut següent:
  
- Primer exercici. De caràcter obligatori i eliminatori.
  
Consistirà a contestar, en un temps màxim d'una hora, un test d'aptituds bàsiques (comprensió verbal, escrita i numèrica). El qüestionari contindrà un màxim de 20 preguntes amb quatre respostes alternatives, de les quals una només serà la correcta. Es puntuarà de 0 a 10 punts, sent eliminats els aspirants que no aconseguisquen un mínim de 5 punts. Les contestacions errònies es valoraran negativament, amb una penalització d'un quart del valor que corresponga a cada contestació correcta. Les respostes en blanc no penalitzen.
  
- Segon exercici. Obligatori i eliminatori.
  
Consistirà en una prova escrita, amb una duració d'una hora, en la que els aspirants contestaran amb respostes breus a 10 preguntes relacionades amb els temes que s'indiquen en l'annex de les presents bases. Esta prova es puntuarà de 0 a 10 punts, sent eliminats els aspirants que no aconseguisquen un mínim de 5 punts.
  
- Tercer exercici. Obligatori i eliminatori.
  
Consistirà en la realització d'una prova pràctica, a determinar pel tribunal, relacionada amb les comeses pròpies del lloc de treball. La qualificació d'este exercici serà entre 0 i 10 punts, seran eliminats els aspirants que no aconseguisquen un mínim de 5 punts.
  
- Quart exercici. Obligatori i no eliminatori.
  
Consistirà en la valoració pel Tribunal dels coneixements de valencià dels aspirants, relacionats amb les funcions pròpies del lloc convocat.
  
El Tribunal qualificador establirà l'exercici i fixarà la duració del mateix, en funció del tipus de prova proposat.
  
Este exercici serà puntuat i valorat pel tribunal qualificador entre 0 i 2 punts, tenint en compte el grau de comprensió oral i escrita de valencià, graduand la dificultat a la categoria de la plaça convocada.
  
8.2. Fase de concurs
  
Finalitzada la fase d'oposició, es valoraran els mèrits aportats, en el moment de presentar la instància, pels aspirants que hagen superat la dita fase, segons el barem següent:
  
8.2.1. Coneixement del valencià
  
S'acreditarà per mitjà de certificats oficials expedits per la Junta Qualificadora de Coneixements del València, d'acord amb la baremació següent:
  
\* Coneixement oral ........................................... 0,25 punts
  
\* Coneixement de grau elemental................... 0,50 punts
  
\* Coneixement de grau mitjà o superior ....... 0,75 punts
  
En el cas que un aspirant present més d'un certificat, només es puntuarà, per una única vegada, el certificat que supose major puntuació.
  
8.2.2. Experiència
  
Per servicis prestats o treballs realitzats en lloc d'igual o semblant al de la plaça convocada, a raó de 0,25 punts per mes complet treballat en l'Ajuntament de Xeraco i a raó de 0,1 per mes complet de treball en altres Administracions Públiques, fins a un màxim de 7 punts.
  
Per a la justificació s'aportarà certificat de temps de treball i funcions assignades al lloc ocupat expedida per l'òrgan competent o còpia dels contractes de treball formalitzats.
  
8.2.3. Cursos de formació
  
Es valoraran fins a un màxim de 4 punts els cursos de formació i perfeccionament específics relacionats directament amb la plaça convocada, impartits per organismes oficials, segons l'escala següent:
  
\* Cursos de menys de 20 hores de duració: 0'5 punts per curs.
  
\* Cursos de més de 20 hores de duració: 1 punt per curs.
  
L'acreditació de l'assistència als cursos es realitzarà per mitjà de certificat d'assistència o aprofitament.
  
Novena. Relació d'aprovats i proposta de contractació
  
Al finalitzar cada un dels exercicis el tribunal farà pública en el tauler d'anuncis de l'Ajuntament la llista d'aprovats i la puntuació obtinguda per cada un d'ells.
  
Finalitzada la qualificació dels aspirants, el tribunal farà pública la llista per orde de puntuació total obtinguda, que s'obtindrà per la suma de les puntuacions de cada un dels exercicis de l'oposició, i declararà aprovats als aspirants amb major puntuació, no podent sobrepassar el nombre de places convocades, és a dir, dos, i elevarà la dita relació, junt amb la proposta de contractació, a l'Alcaldia, als efectes que es procedisca a la formalització del contracte laboral de l'aspirant proposat.
  
En cas d'empat, l'orde s'establirà atenent a la major puntuació obtinguda en el tercer exercici.
  
Correspon a l'Alcaldia la subscripció del contracte de treball amb l'aspirant proposat pel tribunal qualificador, que resultarà vinculant per a l'administració sense perjuí que procedisca la seua revisió conforme disposa la Llei 30/1992, de 26 de novembre.
  
Desena. Presentació de documents
  
L'aspirant proposat presentarà en l'Ajuntament de Xeraco, en el termini de 20 dies naturals, a comptar del següent al de la publicació de la llista d'aprovats en el tauler d'edictes municipal, els documents que acrediten reunir les condicions i requisits indicats per a poder optar a la plaça convocada i, en concret, els següents:
  
\* Original o fotocòpia compulsada de la titulació acadèmica mínima exigida.
  
\* Declaració de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
\* Certificat mèdic que acredite la capacitat física i psíquica necessàries per a l'exercici de les funcions corresponents al lloc de treball.
  
Si dins del termini citat i excepte casos de força major degudament justificats, per part de l'aspirant proposat no es presenta la documentació indicada o no reunix els requisits exigits, l'aspirant no podrà ser nomenat i quedaran anul·lades totes les actuacions, sense perjuí de la responsabilitat en què haja pogut incórrer per falsedat en la instància.
  
Onzena. Incidències
  
El tribunal qualificador està facultat per a resoldre els dubtes que es presenten i per a adoptar els acords necessaris per al correcte desenvolupament d'este procediment selectiu en tot el no previst en estes bases.
  
Dotzena. Recursos
  
Contra les presents bases i quants actes administratius definitius es deriven de les mateixes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
ANNEX
  
Temari per a la realització del segon exercici
  
Tema 1. La Constitució espanyola de 1978. Estructura i principis generals. Drets i deures fonamentals.
  
Tema 2. L'organització territorial de l'Estat. El municipi. L'organització municipal. Òrgans de govern municipals. Funcionament. Competències.
  
Tema 3. El Procediment administratiu. Normativa general.
  
Tema 4. El personal al servici de l'administració local. Drets i deures.
  
Tema 5. Materials i ferramentes que han d'usar-se en els treballs d'obra, pintura, llanterneria, i altres obres ordinàries de manteniment.
  
Tema 6. Formigons, morters, pastes. Designació. Dosificacions. Tipus.
  
Tema 7. Sitares. Tipus. Denominacions. Designacions. Tipus de rajola.
  
Tema 8. Materials i ferramentes que han d'usar-se en els treballs de jardineria. Herbicides i pesticides. Nocions de botànica.
  
Tema 9. El sistema mètric decimal.
  
Tema 10. Xeraco i el seu terme. Guia de carrers. Història i Tradicions.